Държавен вестник, бр. 82, 2022 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  82
(5) Решението по ал. 3 се вписва в елек-
тронната база данни по чл. 11.
Чл. 14. За издаването на удостоверение 
за високотехнологичен и/или иновативен 
проект или за удължаване на срока му не се 
събират такси.
Г л а в а  п е т а
ОТНЕМАНЕ НА УДОСТОВЕРЕНИЕ ЗА 
ВИСОКОТЕХНОЛОГИЧЕН И/ИЛИ ИНО-
ВАТИВЕН ПРОЕКТ
Чл. 15. (1) Удостоверението за високотехно-
логичен и/или иновативен проект се отнема с 
мотивирано решение на министъра на инова-
циите и растежа:
1. когато се установи, че за издаването или 
удължаването на удостоверението чужденецът 
е заявил неверни данни и/или не е уведомил 
Министерството на иновациите и растежа за 
промените в данните и обстоятелствата по 
чл. 12 в 7-дневен срок от настъпването им;
2. когато променените обстоятелства по 
чл. 12 възпрепятстват реализирането на проек-
та, изпълнението на разпоредбите на чл. 24п от 
Закона за чужденците в Република България или 
изпълнението на изискванията за издаване на 
удостоверението съгласно настоящата наредба; 
3. след установени нарушения на българ-
ското законодателство, за което компетентен 
държавен орган с мотивирано писмо е уведомил 
Министерството на иновациите и растежа, 
и които се отнасят до обстоятелства, които 
възпрепятстват реализирането на проекта, 
изпълнението на разпоредбите на чл. 24п от 
Закона за чужденците в Република България или 
изпълнението на изискванията за издаване на 
удостоверението съгласно настоящата наредба.
(2) Решението по ал. 1 се съобщава в 
7-дневен срок от издаването му и подлежи на 
обжалване по реда на Административнопро-
цесуалния кодекс.
(3) Решението по ал. 1 се вписва в елек-
тронната база данни по чл. 11.
Чл. 16. Министерството на иновациите и 
растежа уведомява за решенията по чл. 7, 9, 
13 или 15, както и за всяка промяна в обсто-
ятелствата по издаденото удостоверение за 
високотехнологичен и/или иновативен проект, 
водеща до неизпълнение на изискванията за 
издаване на удостоверението, което е основа-
ние за отнемане на предоставеното право на 
пребиваване, Министерството на вътрешните 
работи, Министерството на външните работи 
и Държавна агенция „Национална сигурност“.
ДОПЪЛНИТЕЛНA РАЗПОРЕДБA
§ 1. По смисъла на тази наредба:
1. „Чужденец“ е лице по смисъла на чл. 2 
от ЗЧРБ. 
2. „Проект“ е заявлението за издаване на 
удостоверение за високотехнологичен и/или 
иновативен проект, наречен „Стартъп виза“, 
заедно с всички приложени документи. 
3. „Прототип“ е оригинален модел (или 
тестова ситуация), който включва всички 
технически характеристики на новия продукт 
или процес.
4. „Минимално жизнеспособен продукт“ 
(МЖП) се отнася до техника за разработка, 
при която се създава нов продукт с достатъчно 
функции, за да задоволи ранните потребители. 
Окончателният набор от функции е проектиран 
и разработен само след обмисляне на обратна 
връзка от първоначалните потребители на про-
дукта. Минимално жизнеспособният продукт 
обикновено има достатъчно висока стойност, 
така че потребителите са готови да го използ-
ват или да го купят, демонстрира достатъчно 
бъдещи ползи за задържане на ранните потре-
бители, осигурява обратна връзка за насочване 
на бъдещото развитие.
5. „Високотехнологичен“ е проект, в осно-
вата на който стои използването на високи 
технологии за производството на нови високо-
технологични продукти и/или услуги. Високите 
технологии са тези, отличаващи се с висока 
степен на сложност и за използването на които 
се изискват специализирани знания и умения. 
6. „Иновативен“ е проект, основан на 
технология, резултат от научния напредък и 
най-новите научни открития в съответната 
област и/или внедряване на нови, непознати 
до момента модели, методи, практики. Такъв 
проект се отличава с потенциала да създаде 
значима разлика в сравнение с текущата си-
туация и да бъде катализатор за промяна в 
даден сектор или на даден пазар. Проектът 
осигурява иновативност и пазарна приложимост 
на съответната иновация, изпълнявайки поне 
едно от следните условия:
а) иновацията е защитена с валиден патент 
за изобретение;
б) иновацията е защитена с валидно сви-
детелство за регистрация на полезен модел;
в) предлаганата иновация представлява 
новост на световния/европейския пазар и пре-
възхожда алтернативните решения.
7. „Фонд/фондове за дялово и рисково инве-
стиране“ са юридически лица, които управляват 
и инвестират чужди и/или собствени средства с 
цел инвестирането на тези средства в рискови/
дялови високодоходни активи.
ЗАКЛЮЧИТЕЛНИ РАЗПОРЕДБИ
§ 2. Наредбата се приема на основание 
чл. 24п, ал. 3 от Закона за чужденците в Ре-
публика България.
§ 3. Министърът на иновациите и растежа 
заявява за вписване в Регистъра на услугите 
предоставяната от него административна ус-
луга по електронен път чрез Интегрираната 
информационна система на държавната адми-
нистрация в 7-дневен срок от влизането в сила 
на настоящата наредба.